Ulrike Meinhof
Ulrike Marie Meinhof (7 a viz Here 1934 en Oldenburg – marvet en noz etre an 8 hag an 9 a viz Mae 1976 e toull-bac'h Stammheim e Stuttgart) a oa ur gazetennerez alaman. E 1970 e teuas da vezañ ezel eus Rote Armee Fraktion, ur strollad a aozas meur a gwalldaol en Alamagn er bloavezhioù 1960–70. Unan eus izili bennañ ar strollad e oa, ober a reer strollad Baader-Meinhof anezhañ ivez. Harzet e voe d'ar 15 a viz Even 1972 goude bezañ bet diskuliet. Kondaonet e voe da 8 vloaz toull-bac'h d'an 29 a viz Du 1974.

He buhez 
Merc'h an istorour Werner Meinhof eo. E 1954 e voe degemeret gant Renate Riemeck goude marv he mamm. Gant Riemeck e veze embannet Frauen gegen Faschismus. Ganti ivez e kemeras perzh Ulrike Meinhof er manifestadegoù a-enep ar bombezennoù nukleel.

E 1955-56 e studias ar brederouriezh, ar bedagogiezh, ar sokiologiezh hag alamaneg e skol-veur Marburg. E 1957 ez eas da studiañ da skol-veur Münster ma kemeras perzh er Sozialistischer Deutscher Studentenbund (Strollad ar studierien sokialour).
E 1955 ivez e timeas gant Klaus Rainer Roehl, hag eñ e penn ar gelaouenn Konkret. Evit ar gelaouenn-se e labouras-hi ivez betek 1968. Daou vugel a voe ganet.

Er bloavezhioù 1960 e tostaas muioc'h-mui ouzh an tu-kleiz pellañ, hag e 1968 e voe degemeret evel eus eus Rote Armee Fraktion goude ar gwalldaol c'hwitet a-enep ar sokiologour Rudi Dutschke. D'ar 14 a viz Mae 1970 e kemeras perzh e dieubiñ Andreas Baader. Kemer a reas perzh ivez e meur a walldaol, en o zouez an hini a-enep urzhiataer al lu amerikan a oa implijet da brogrammiñ bombezadegoù Viêt Nam. Mervel a reas e toull-bac'h Stammheim e Stuttgart: en em grouget e oa, evel he c'hamaradez Gudrun Ensslin.

Diwar he fenn

Levrioù
 Aust, Stefan: Der Baader-Meinhof Komplex, (1998, ISBN 3-442-12953-2)
 Bauer, Karin : Everybody Talks About The Weather...We Don't. Skridoù Ulrike Meinhof. Rakskrid gant Elfriede Jelinek (Seven Stories Press ISBN 978-1-58322-831-9)
 Becker, Jillian: Hitler's Children: The Story of the Baader-Meinhof Terrorist Gang, Londrez, 1977
 Brückner, Peter: Ulrike Meinhof und die deutschen Verhältnisse (/Ulrike Meinhof and the German Situation) (1976, ISBN 978-3-8031-2407-4)
 Ditfurth, Jutta: Ulrike Meinhof (2007, ISBN 978-3-550-08728-8)
 Krebs, Mario: Ulrike Meinhof (1988, ISBN 3-49915642-3)
 Röhl, Bettina (merc'h Ulrike Meinhof): So macht Kommunismus Spass (/Making Communism Fun), (2007, ISBN 978-3434506003)

Filmoù
Ulrike Marie Meinhof, teulfilm gant ARTE, 1994
Ulrike Meinhof – Wege in den Terror (Ulrike Meinhof – Paths to Terror), teulfilm gant RBB, 2006
So macht Kommunismus Spass (Making Communism Fun), teulfilm produet gant Bettina Röhl (merc'h Ulrike Meinhof), evit chadenn skinwel Der Spiegel, 2006
Der Baader Meinhof Komplex (2008)
Children of the Revolution (teulfilm, 2010)

Notenn 

Ganedigezhioù 1934
Marvioù 1976
Rote Armee Fraktion